Areopagus

[thumb|Despectus in **Areopagum** ex [Acropolis Athenarum|Acropoli Athenarum]]
[thumb|Lamina caelata, quae [vocabulum|verba homiliae areopagiticae Pauli apostoli continet]]
[thumb|[Acropolis Athenarum a colle **Areopagi** visa]]
**Areopagus** (Graece Ἄρειος Πάγος 'saxum Aris') est magnum saxum ad boreoccidentem Acropolis Athenarum Graeciae in altum prominens. Quod temporibus classicis pro tribunali ad deliberatum homicidium iudicandum fuit. Ares deus, ut fabula a maioribus posteris tradita affirmat, hic a deis iudicatus est ob Halirrhothium filium Posidonis necatum, quod commune mythi aetiologici exemplum ab investigatoribus gentiliciorum morum aestimatur. Ibidem  Orestes et Eumenides Athena praesidente ab optimis Atheniensium civibus in arce ab Amazonibus olim munita diiudicati esse narrabantur, quae Areopagi tribunalis creatio mythica fuit. Ita narrabat Aeschylus, Euripides vero et Demosthenes duodecim deos Olympios iudices in hac eadem lite fuisse adfirmabant.

## De Areopagitico consilio 
Initio Areopagiticum consilium (ἡ τῶν Aρεoπαγιτῶv βουλὴ vel ἡ βουλὴ ἡ ἐξ Ἀρείου Πάγου ut a quingentivirum bule distinguatur) summum in republica Atheniensium consilium fuitː plurima enim et maxima in rerum administratione regebat atque simul summum ei iudicium erat. In primis leges custodiebat (διατηρεῖν τοὺς νόμους,  φύλαξ  τῶν νόμων, τῆς πολιτείας φυλακή) et magistratus cavebat ne peccarent (διετήρει τὰς ἀρχὰς)  et mores castigabat. Sexto saeculo potentia illius consilii imminuta est sed post bella Persica iterum viguit. Perenne enim erat eorum munus, cum ceteri magistratus atque quingentorum consilium annua officia gererent. Aristocratiam quandam, senatui Romano similiorem, instituisse videbantur quia consilium ex archontibus emeritis constabat.  Ergo democraticarum partium duces Ephialtes et Pericles adversus Areopagitas egerunt et lex anno 462 lata  nihil nisi religiosa et iudiciaria munera eis reliquit. Non omnes causas iudicare poterant sed tantum quae ad venenum, incendium, homicidium voluntarium spectabant. Item de sacrilegii accusationibus ad olivas sacras pertinentibus cognoscebant. Trigintaviri maiorum rempublicam restituere cupientes paulisper eis aliquantulam potentiam reddiderunt. Democratia vero restituta in pristinum statum redacti sunt. Medio quarto saeculo Isocrates orationem  *Areopagiticus* inscriptam adhuc scribebat qua populo suadebat ut antiquuum splendorem Areopagitico consilio redderet, nimiae democratiae cohibendae causa.

Quarto saeculo a.C.n. quaesitorum collegii munere nonnumquam fungebanturː nam sive sponte sua (cun unus ex areopagitis aliquid deliquerat) sive iussu populi de magnis causis cognoscere poterant antequam ii quos quaesita re designassent rei apud iudicia popularia fierent. Ita in Harpalica causa anno 324 a.C.n. hortante Demosthene populus quaesitionem corruptorum oratorum areopago mandavit qui post sex menses nominum catalogum publicavit (in quo ipse Demosthenes inerat). Etenim quarto saeculo exeunte Areopagus inter omnia iudicia Atheniensium  auctoritate adhuc maxima fruebatur.

## Fontes 
* Aeschines, *Contra Timarchum* 81-4 et 92 ;  *Contra Ctesiphontem* 20 et 252.
* Andocides, *De Mysteriis* 78, 84
* Aeschylus, *Eumenides*
* Aristoteles,  *De republica Atheniensium* cap. 3-4, 23, 25, 35
***Politica* II.12.2-4, V.4.8
* Demosthenes, *In Aristocratem* 22-28 et 63-70 et *Adversus Leptinem* 157
* Dinarchus, *Contra Demosthenem* passim.
* Isocrates, *Areopagiticus*
* Lycurgus, *Contra Leocratem* 12-3 et 52
* Lysias, *In Andocidem*14-5
* Pausanias libro primo *Graeciae descriptionis* cap. 28.
* Xenophon, *Memorabilia* III.5.20

## Notae
## Plura legere si cupis 
### Latine 
*Joannis Meursii *Areopagus. Sive, de Senatu areopagitico, liber singularis*, Lugduni Batavorum, 1624.
*Jacobus Johannes Terwen,	*De Areopago Atheniensium quaestiones variae*, Ultraiecti, 1894

### Barbare 
*Berti, Monica. 2012 ''Salvare la democrazia : l'egemonia dell'Areopago ad Atene : 480-461 a. C.*, Tored
** 2003. "Il «dogma» e l’egemonia dell’Areopago ad Atene", *Dike. Rivista di storia del diritto greco ed ellenistico*ː 115-138.
*G. L. Cawkwell, "ΝΟΜΟΦΥΛΑΚΙΑ and the Areopagus", *The Journal of Hellenic Studies*, 1988ː 1-12
*Curtis, Thomas, ed. Areopagus. *The London Encyclopaedia, 2: 648–650.
*	De Bruyn, Odile. 1995 ''La compétence de l'Aréopage en matière de procès publics. Des origines de la polis athénienne à la conquête romaine de la Grèce (vers 700-146 avant J.-C)*, F. Steiner. Recensio critica Altera recensio critica
*Gilbert, Gustav. 1895 *The Constitutional Antiquities of Sparta and Athens.* Athenis: S. Sonnenschein & Co.
*Good, John Mason, Olinthus Gregory, et Newton Bosworth. Areopagus. *Pantologia, a New Cyclopaedia, 436–437.
*Lindsay G. H. Hall, "Ephialtes, the Areopagus and the Thirty", *The Classical Quarterly*, 1990ː 319-328 
*Raphael Sealey, "The Athenian Courts for Homicide", *Classical Philology*, 1983ː 275-296 
*Gertrude Smith, "The Jurisdiction of the Areopagus", *Classical Philology*, 1927ː 61-79
* Robert W. Wallace, *The Areopagus Council to 307 B.C.*, John Hopkins, 1989
*Walter Woodburn Hyde, "The Homicide Courts of Ancient Athens", *University of Pennsylvania Law Review and American Law Register*, 1918ː 319-362

**Areopagitica*
*Homilia areopagitica

## Nexus externi
*Actus Apostolorum 17:16–34.
**Athens Photo Guide.*

Categoria:Athenae antiquae
Categoria:Aedificia Graeciae
Categoria:Colles
Categoria:Dei Graeci
Categoria:Geographia Graeciae
Categoria:Graecia antiqua
Categoria:Monolithi
Categoria:Saxum